Društvo za upravljanje

investicionim fondovima

,,Invest nova'' a.d. Bijeljina

Broj: UO-XX-02/2022

Datum: 06.12.2022. godine

Na osnovu člana 267. i člana 270. Zakona o privrednim društvima („Službeni glasnik Republike Srpske”, broj: 127/08, 58/09, 100/11, 67/13 i 100/17 i 82/19 ), člana 85. Zakona o investicionim fondovima („Službeni glasnik Republike Srpske”, broj: 92/06 , 82/15 i 94/19), člana 23. Statuta ZIF-a „Unioinvest fond” a.d. Bijeljina u likvidaciji, Upravni odbor Društva za upravljanje investicionim fondovima „Invest nova” a.d. Bijeljina na sjednici održanoj dana 06.12.2022. godine, donio je odluku kojom

SAZIVA

III vanrednu sjednicu skupštine akcionara Zatvorenog investicionog fonda sa javnom ponudom „Unioinvest fond“ ad Bijeljina u likvidaciji za dan – 21.12.2022. godine, sa početkom u 12 časova, u sjedištu Društva za upravljanje, ul. Gavrila Principa broj 11. Bijeljina, za koju predlaže sledeći

DNEVNI RED

1. Izbor predsednika skupštine, zapisničara, ovjerivača zapisnika i komisije za glasanje,
2. Razmatranje i usvajanje Izvještaja komisije za glasanje,
3. Razmatranje i usvajanje Zapisnika sa prethodne sjednice skupštine akcionara fonda,
4. Razmatranje i usvajanje Izvještaja o sprovedenoj likvidaciji fonda,
5. Razmatranje i usvajanje Završnog bilansa stanja fonda na dan 24.11.2022. godine,
6. Razmatranje i donošenje Odluke o zaključenju postupka dobrovoljne likvidacije fonda,
7. Razmatranje i donošenje Odluke o brisanju fonda iz sudskog registra i
8. Tekuća pitanja

Skupština akcionara fonda može odlučivati ako su prisutni ili predstavljeni akcionari koji predstavljaju najmanje 30 % osnovnog kapitala fonda, uključujući i glasove akcionara koji su se opredijelili da glasaju pismenim putem.

Ako se sjednica skupštine akcionara fonda ne bude mogla održati zbog nedostatka kvoruma, ponovljena sjednica će se održati dana 28.12.2022. godine u 12 časova, na istom mjestu i sa istim dnevnim redom.

Pravo glasa na sjednici skupštine imaju akcionari upisani u knjigu akcionara na dan 11.12.2022. godine.

Materijal za skupštinu akcionara fonda su dostupni na internet strani društva za upravljanje [www.investnova.info](http://www.investnova.info), ili u sjedištu društva svakim radnim danom osim subote i nedelje u vremenu od 8 do 14 časova, i na zahtjev akcionara putem e-mail adrese [office@investnova.info](mailto:office@investnova.info)

Akcionari mogu glasati i pismenim putem, tako što će u sjedište društva za upravljanje, ili putem e-maila dostaviti glasački listić najkasnije jedan dan prije održavanja sjednice akcionara fonda.

Akcionari sve dodatne informacije mogu dobiti na telefon broj: 055 208 131.

Upravni odbor